[pic] | KOMISIJA EVROPSKIH SKUPNOSTI |

Bruselj, 7.2.2007

COM(2007) 48 konč.

2007/0021 (CNS)

Predlog

UREDBA SVETA

o odstopanja od Uredbe (ES) št. 2597/97 glede konzumnega mleka, proizvedenega v Estoniji

(predložila Komisija)

OBRAZLOŽITVENI MEMORANDUM

Uredba Sveta (ES) št. 2597/97 določa skupna pravila za proizvodnjo in trženje konzumnega mleka.

Ob upoštevanju navad potrošnikov in različnih zahtev držav članic je bilo nekaterim izmed njih odobreno odstopanje od Uredbe (ES) št. 2597/97 glede vsebnosti maščobe v konzumnem mleku. Ta odstopanja, ki z izjemo Estonije veljajo do leta 2009, trenutno veljajo za deset držav članic.

Estoniji je bilo do 30. aprila 2007 odobreno odstopanje od Uredbe (ES) št. 2597/97 za konzumno mleko z vsebnostjo maščobe 2,5 % maščobe. Gre za odstopanje od zahteve za polnomastno mleko (najmanj 3,5 % maščobe). Skoraj 93 % konzumnega mleka, proizvedenega in porabljenega v Estoniji, ima vsebnost maščobe 2,5 %. Mleko z vsebnostjo maščobe 2,5 % se lahko trži samo v Estoniji.

Razlog, da je bilo Estoniji odobreno odstopanje od Uredbe (ES) št. 2597/97 samo do 30. aprila 2007 in ne do leta 2009 kakor drugim državam, je predvsem politične in pravne narave. Med pristopnimi pogajanji je v Estoniji potekala ta razprava o podobnem odstopanju, kot je veljalo za Finsko in Švedsko, vendar to vprašanje ni veljalo za prednostno, ker bi prehodno obdobje za Finsko in Švedsko poteklo do konca leta 2004. Vendar se je ob koncu pristopnih pogajanj izkazalo, da je bilo za Finsko in Švedsko odobreno nadaljnje podaljšanje odobrenega odstopanja do leta 2009 in da je vrsta držav pristopnic zaprosila za isto prehodno obdobje. Po pristopu je bila Estonija obdana z državami članicami, katerim je bilo odobreno odstopanje.

Zato je Estonija v letu 2004 zaprosila Komisijo, da preveri možnost uporabe odstopanja od Uredbe (ES) št. 2597/97. Na podlagi člena 41 Akta o pristopu je Komisija nato sprejela Uredbo (ES) št. 749/2004, s katero je Estoniji odobreno triletno odstopanje, kar je bil s pravnega vidika najdaljši rok za uporabo prehodnih ukrepov iz člena 41.

Pred kratkim je Estonija ponovno prosila Komisijo, da predlaga podaljšanje odstopanja vsaj do konca prehodnega obdobja, ki je odobreno drugim državam članicam (30. april 2009).

Ob upoštevanju zgoraj navedenih dejstev je ustrezno, da se za Estonijo podaljša odstopanje do 30. aprila 2009.

2007/0021 (CNS)

Predlog

UREDBA SVETA

o odstopanja od Uredbe (ES) št. 2597/97 glede konzumnega mleka, proizvedenega v Estoniji

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta[1],

ob upoštevanju naslednjega:

(1) Z odstopanjem od Uredbe Sveta (ES) št. 2597/97 z dne 18. decembra 1997 o določitvi dodatnih pravil o skupni ureditvi trga z mlekom in mlečnimi proizvodi za konzumno mleko[2], Uredba Komisije (ES) št. 749/2004 z dne 22. aprila 2004 o določanju prehodnih ukrepov glede konzumnega mleka, proizvedenega v Estoniji[3] določa, da se konzumno mleko z vsebnostjo maščobe 2,5 %, proizvedeno v Estoniji, lahko dobavlja in prodaje v Estoniji. Navedeno odstopanje preneha veljati 30. aprila 2007.

(2) Ob upoštevanju navad potrošnikov v Estoniji in težav pri prilagajanju na pravila Skupnosti in ker se podobna odobrena odstopanja v drugih državah članicah končajo 30. aprila 2009, je primerno podaljšati odstopanje, da se v Estoniji omogoči dobavo in prodajo konzumnega mleka z vsebnostjo maščobe 2,5 %, proizvedenega v Estoniji –

SPREJEL NASLEDNJO UREDBO:

Člen 1

Z odstopanjem od člena 3(1)(b) Uredbe (ES) št. 2597/97 se konzumno mleko z vsebnostjo maščobe 2,5 %, proizvedeno v Estoniji, lahko dobavlja ali prodaja v Estoniji v skladu s členom 1(2) navedene uredbe.

Člen 2

Ta uredba začne veljati tretji dan po objavi v Uradnem listu Evropske unije .

Uporablja se do 30. aprila 2009.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

FINANČNI IZKAZ |

1. | PRORAČUNSKA POSTAVKA: 05 02 12 | SREDSTVA ODOBRITVE (AL/PDB 2007): 587 000 000 EUR |

2. | NAZIV: Uredba Sveta o odstopanju od Uredbe Sveta (ES) 2597/97 glede konzumnega mleka, proizvedenega v Estoniji |

3. | PRAVNA PODLAGA: Člen 37 Pogodbe |

4. | CILJI: Podaljšanje do 30. aprila 2009 sedanjega odstopanja glede proizvodnje in trženja konzumnega mleka kot polnomastnega mleka z vsebnostjo maščobe 2,5 % namesto najmanj 3,5 %. |

5. | FINANČNE POSLEDICE | 12-MESEČNO OBDOBJE (v milijonih EUR) | TEKOČE PRORAČUNSKO LETO 2007 (v milijonih EUR) | NASLEDNJE PRORAČUNSKO LETO 2008 (v milijonih EUR) |

5.0 | ODHODKI – V BREME PRORAČUNA ES (NADOMESTILA/INTERVENCIJE) – NACIONALNI ORGANI – DRUGO | p.m. | p.m. | p.m. |

5.1 | PRIHODKI – LASTNA SREDSTVA ES (DAJATVE/CARINE) – NACIONALNI | – | – | – |

2009 | 2010 | 2011 | 2012 |

5.0.1 | PREDVIDENI ODHODKI | p.m. | p.m. | p.m. | p.m. |

5.1.1 | PREDVIDENI PRIHODKI | – | – | – | – |

5.2 | METODA IZRAČUNA: – |

6.0 | ALI SE PROJEKT LAHKO FINANCIRA IZ ODOBRITEV, VPISANIH V USTREZNO POGLAVJE TEKOČEGA PRORAČUNA? | DA NE |

6.1 | ALI SE PROJEKT LAHKO FINANCIRA IZ PRENOSA MED POGLAVJI TRENUTNEGA PRORAČUNA? | DA NE |

6.2 | ALI BO POTREBNA DOPOLNITEV PRORAČUNA? | DA NE |

6.3 | ALI BO TREBA ODOBRITVE VNESTI V PRIHODNJE PRORAČUNE? | DA NE |

PRIPOMBE: Predlog je podaljšanje obstoječe uredbe, zato v primerjavi s predhodnimi leti ne vpliva na proračun. Če odstopanje ne bi bilo podaljšano in bi se morali v celoti uporabljati običajni standardi za konzumno mleko, bi to vplivalo na vrsto mleka, ki bi bilo trženo v Estoniji, in s tem na količino mlečne maščobe v konzumnem mleku. Če bi bila posledica zmanjšanje povprečne vsebnosti maščob, bi to povzročilo rahlo povečanje proizvodnje masla. Z upoštevanjem, da je celoletna poraba konzumnega mleka v Estoniji med 75 000 in 80 000 tonami, bi bil ta učinek zelo majhen, in sicer največ za nekaj sto ton masla. |

[pic][pic][pic][pic][pic][pic]

[1] UL C ..., …, str. ....

[2] UL L 351, 23.12.1997, str. 13. Uredba, kakor je bila spremenjena z Uredbo (ES) št. 1602/1999 (UL L 189, 22.7.1999, str. 43).

[3] UL L 118, 23.4.2004, str. 5.